இந்த வங்கிக் கடன் மூலம் கூடுதலாக 15 தையல் எந்திரங்களை வாங்கினேன். பணியாளர்களின் எண்ணிக்கையையும் அதற்பேற்ப அதிகரித்தேன். துணிகளை வாங்கித் தைத்துத் தந்ததிலிருந்து மாறி, நானே மொத்தமாகத் துணிகளைக் கொள்முதல் செய்து, அவற்றை முழுமையான ஆடையாக உருவாக்கி, சந்தைப்படுத்தும் பணியில் இறங்கினேன். துணிகளை சென்னை, பெங்களூரு, அகமதாபாத் எனப் பல்வேறு நகரங்களில் கொள்முதல் செய்தேன். நான் தயாரித்த துணிகளை சென்னை யிலுள்ள சில்லறை விற்பனைக் கடைகளிலும் விற்கக் கொடுத்தேன்.